alexandrainst/scandi-wiki huggingface dataset:
Komarov

Komarov (russisk Комаров) er ein vulkan søraust på Kamtsjatkahalvøya i Russland.

Kjelder 
 Denne artikkelen bygger på «Komarov (volcano)» frå , den 18. september 2008. 
  oppgav desse kjeldene: 
 
 

Fjell i Russland
Vulkanar i Russland
Stratovulkanar
Kamtsjatka kraj
Korjakskij

Korjakskij eller Korjakskaja sopka (russisk Корякская сопка) er ein vulkan på Kamtsjatkahalvøya lengst aust i Russland. Han er synleg frå det administrative senteret i Kamtsjatka kraj, Petropavlovsk-Kamtsjatskij. I lag med den nærliggande vulkanen Avatsjinskij er han erklært ein dekadevulkan på grunn av dei tidlegare eksplosive utbrota og nærleiken til store busette område.

Geologisk historie 
Kojrakskij er ein del av Eldringen der Stillehavsplata glir under den eurasiatiske plata med om lag 80 mm/året. Ein mantelkile ligg mellom dei to platene og er årsaka til den dynamiske vulkanske aktiviteten på heile Kamtsjatkahalvøya. 

Vulkanen har truleg vore aktivt i fleire titusentals år. Geologiske funn indikerer at det har vore tre store utbrot dei siste 10 000 åra, ved 5500 f.Kr., 1950 f.Kr. og 1550 f.Kr. Desse tre utbrota har ført til omfattande lavastraumar.

Nyare aktivitet 

I historisk tid hadde Korjakskij det første utbrotet i 1890 då lava strøymde ut av sprekker på sørvestsida av vulkanen og det oppstod freatiske eksplosjonar. Ein trudde det skulle kome eit nytt utbrot fem år seinare, men det skjedde ikkje. Det ein trudde var starten på eit nytt utbrot var berre damp som oppstod på grunn av kraftige fumaroler.

Eit anna kort, moderat eksplosivt utbrot skjedde i 1926, og så først i 1956. Utbrotet i 1956 var meir eksplosivt enn dei tidlegare kjende utbrota, med ein vulkaneksplosivitetsindeks på nivå 3, pyroklastiske straumar og laharar. Utbrotet varte til juni 1957. 

Sidan den gong har ikkje vulkanen vist teikn på fleire utbrot, men seismisk aktivitet og fumaroler indikerer at vulkanen framleis er aktiv. I lys av at han ligg nær Petropavlovsk-Kamtsjatskij vart Korjakskij erklært ein av dei seksten dekadevulkanane i 1996, som eit ledd i SN sitt internasjonale tiår for reduksjon av naturkatastrofar, i lag med den nærliggande vulkanen Avatsjinskij.

Kjelder 
 Denne artikkelen bygger på «Koryaksky» frå , den 18. september 2008. 
  oppgav desse kjeldene: 
 Droznin D., Levin V., Park J., Gordeev E. (2002), Detailed Mapping of Seismic Anisotropy Indicators in Southeastern Kamtsjatka, American Geophysical Union, Fall Meeting 2002 
 Levin V., Park J., Gordejev E., Droznin D. (2002), Complex Anisotropic Structure of the Mantle Wedge Beneath Kamtsjatka Volcanos, American Geophysical Union, Fall Meeting 2002
 Taran Y.A., Connor C.B., Shapar V.N., Ovsyannikov A.A., Bilichenko A.A. (1997), Fumarolic activity of Avachinsky og Koryaksky volcanos, Kamtsjatka, from 1993 to 1994, Bulletin of Volcanlogy, v. 58, p. 441-448

Bakgrunnsstoff 
 Korajaksij på SummitPost.org
 VolcanoWorld information
 
 Artikkel i Pravda om seismisk aktivitet ved Korajkskij

Dekadevulkanar
Stratovulkanar
Vulkanar i Russland
Fjell i Russland
Kamtsjatka kraj
Aktive vulkanar
Kosjelev

Kosjelev er ein vulkan som ligg sør på Kamtsjatkahalvøya i Russland. Han er ei kompleks gruppe av fire stratovulkanar, der den sentrale Kosjelev er den høgaste.

Kjelder 

 Denne artikkelen bygger på «Koshelev» frå , den 18. september 2008. 
  oppgav desse kjeldene:
 

Kamtsjatka kraj
Fjell i Russland
Vulkanar i Russland
Stratovulkanar
Kosjtan-Tau

Kosjtan-Tau (russisk Коштан-тау) er den høgaste toppen i Kosjtan-massivet sentralt i Kaukasus i republikken Kabardino-Balkaria i Russland, nær grensa til Georgia. Fjellet har ei høgd på 5144 meter over havet.

Kjelder 
 Denne artikkelen bygger på «en:» frå , den 18. september 2008. 
 oppgav desse kjeldene:

Bakgrunnsstoff 
 Columbia Encyclopedia entry

Fjell i Russland
Kabardino-Balkaria
Kostakan

Kostakan (russisk Костакан) er ein vulkan som ligg sør på Kamtsjatkahalvøya i Russland.

Kjelder 
 Denne artikkelen bygger på «Kostakan» frå , den 18. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Sinderkjegler
Krasjeninnikov

Krasjeninnikov (russisk Крашенинников) er ein vulkan som ligg aust på  Kamtsjatkahalvøya i Russland. Han er kalla opp etter utforskaren Stepan Krasjeninnikov.

Kjelder 
Denne artikkelen bygger på «Krasheninnikov» frå ,  den 18. september 2008. 
 oppgav desse kjeldene: 
 

Kamtsjatka kraj
Fjell i Russland
Vulkanar i Russland
Stratovulkanar
Kronotskij

Kronotskij (russisk Кроноцкая сопка, Kronotskaja Sopka) er ein stor stratovulkan på Kamtsjatkahalvøya i Russland. Han har ei særleg symmetrisk kjegleform, som Fuji-fjellet i Japan og Mayon på Filippinane. I krateret på toppen står ein vulkanplugg og sjølve toppen er dekt av is. Kronotskij er rekna som ein av dei vakraste vulkanane på Kamtsjatka.

Kjelder 

Stratovulkanar
Vulkanar i Russland
Fjell i Russland
Kamtsjatka kraj
Biosfærereservat i Russland
Bjerka

Bjerka er ein tettstad i Hemnes kommune i Nordland fylke. Staden har .

Bjerka ligg ved utlaupet til Bjerkaelva inst i Sørfjorden, som er ein arm av Ranfjorden. Gjennom Bjerka går Europaveg 6 og Nordlandsbanen. I mai 2008 opna slakteriet Bjerka Nortura med 80 arbeidsplassar på Bjerka.

Sjå òg 
 Bjerka stasjon
 Bjerka kraftverk
 Tettstader i Nordland

Kjelder 

 SSB: «Tettsteder og sentrumssoner. 1. januar 2005. Nordland»

Geografi i Hemnes
Tettstader i Nordland
Finneidfjord

Finneidfjord, også kalla Finni, er ei bygd og ein tidlegare tettstad i Hemnes kommune i Nordland fylke. Staden ligg 25 km sørom Mo i Rana.

Finneidfjord ligg på eidet Finneid mellom Sørfjorden og Finneidfjorden, begge armar av Ranfjorden. Staden ligg midt mellom tettstadene Hemnesberget og Bjerka, og kring 16 km nordom kommunesenteret Korgen. Europaveg 6 og Nordlandsbanen går ved staden.

Sjå òg 
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Hemnes
Bygder i Nordland
Utgåtte tettstader
Vik på Helgeland

Vik er ein tettstad i Sømna kommune i Nordland fylke. Staden har  og er administrasjonssenter i kommunen. Fylkesveg 17 går gjennom Vik, som ligg ved Lyngværfjorden.

I Vik ligg barne- og ungdomsskulen Vik skole, museet Sømna bygdetun og Vik kyrkje. Staden har òg butikkar, idrettshall, hotel og omsorgssenter.

Sjå òg 
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Sømna
Tettstader i Nordland
Kommunesenter i Nordland
Reipå

Reipå er ein tettstad i Meløy kommune i Nordland fylke. Staden har .

På Reipå ligg Fore kyrkje frå 1909 og Meløy Bygdemuseum.

Sjå òg 
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Meløy
Tettstader i Nordland
Historia de omnibus Gothorum Sveonomque regibus

Historia de omnibus Gothorum Sveonomque regibus latin, eller Historia om alla göternas och svearnas konungar, er eit fantasifullt historieverk skrive av Johannes Magnus og gjeve ut i 1554. Utgjevinga skjedde etter at Magnus døydde i 1544. Trass i at verket var kritisk til kong Gustav Vasa vart det nytta av sønene hans for å syna fram Sverige si ærerike historie. Verket vart òg dedikert til Erik XIV av Sverige og Karl IX av Sverige. Spesielt vart boka si liste over svenske regentar nytta, som førte rekkja over regentar heilt attende til Noa sin soneson Magog. Erik og Karl tok regentnummer som er mykje høgare enn kva som ein seinare reknar som historisk truleg. 

Den første svenske omsetjinga av Ericus Schroderus vart trykt i 1620.
Verket er ekstremt patriotisk, og er gjennomsyra av eit hat mot danskane.

Kjelder 
 Tilsvarande artikel på Svensk Wikipedia

Svensk historie
Bøker frå 1500-talet
Gladstad

Gladstad er ein tettstad i Vega kommune i Nordland fylke. Staden har  og er administrasjonssenter for kommunen. Gladstad ligg på øya Vega.

På Gladstad er det daglegvarebutikk, post i butikk, bank, vertshus, Vega Bygdemuseum og Vega kyrkje,

Sjå òg 
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Vega
Tettstader i Nordland
Kommunesenter i Nordland
Strannyje Igry

Strannyje Igry var ei russisk rockegruppe frå Sankt Petersburg. 

Gruppa vart danna i Leningrad Rok-Klub i 1982, og spelte ei blanding av ska og pønkrock. I 1985 vart gruppa delt, og dei to nye gruppene AVIA og Igry vart skipa.

Diskografi 
 Metamorfosy (Метаморфозы) (AnTrop, 1983; Manchester, MC, 1997)
 Smotri v oba (Смотри в оба) (AnTrop 1986; Melodija, LP, 1988)
 Red Wave, (Big Time, samle-LP med 4 russiske grupper, 1986)

Russiske rockegrupper
Hommelstø

Hommelstø er ein tettstad i Brønnøy kommune i Nordland fylke. Staden har , og ligg inst i Heggfjorden.

Sjå òg 
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Brønnøy
Tettstader i Nordland
Vassbord

Eit vassbord er eit skråstilt bord som leier bort regnvatn. Eit vassbord kan dekke vindskiene og litt av taket, eller det kan dekke dører og vindauge.

Eit vassbord vil vere utsett for råte, og bør vere laga av tettvaksen gran eller trykkimpregnert furu. Tjukna bør vere minst 19 mm og breidda minst 95 mm.

Referansar 

Trebygningar
Bygningsdetaljar
Sørarnøy

Sørarnøy er eit fiskevær i Gildeskål kommune i Nordland fylke. Staden ligg på Sørarnøya og har ferjesamband med Sund på fastlandet og Horsdal på Sandhornøya som del av Fv 476. Vegen går vidare over Arnøysundbrua til Nordarnøya.

Barne- og ungdomsskulen Sørarnøy skole ligg på Sørarnøy og det er daglegvarebutikkar og fiskemottak der. Reiselivssenteret Krokholmen ligg på ein holme like ved.
Sørarnøy har daglege båtanløp med snøggbåtruta Nordlandsekspressen mellom Bodø og Sandnessjøen.

Geografi i Gildeskål
Fiskevær i Nordland
Pønkrockband

Dette er ei liste over ei rekkje pønkrockband som spelte pønkrock eller var sterkt påverka av musikksjangeren.

Opphavlege artistar

Amerikanske artistar 
 Bad Brains
 Bad Religion
 Black Flag
 Blondie
 Cheese
 The Cramps
 Dead Kennedys
 Mink DeVille
 Devo
 The Dictators
 Richard Hell
 New York Dolls
 The Ramones
 Patti Smith
 Suicide
 Television
 X

Australske artistar 
 Radio Birdman
 The Saints

Britiske artistar 

 The Adverts
 Anti-Nowhere League
 The Boys
 Buzzcocks
 The Clash
 Cockney Rejects
 Crass
 The Damned
 Eddie and the Hot Rods
 The Fall
 The Flowers Of Romance
 Generation X
 Masters Of The Backsides
 The Mekons
 New Model Army
 The Only Ones
 Sex Pistols
 Sham 69
 Siouxsie and the Banshees
 Skrewdriver
 The Slits
 Stiff Little Fingers
 The Stranglers
 UK Subs
 The Undertones
 The Vibrators
 Vicious White Kids
 Wire
 X-Ray Spex

Norske artistar 
 The Aller Værste
 Anfall
 Jonny Banan Band
 De Press
 Feber
 Gonoreagan
 Geitost
 Beinkjør
 Haggis
 Hærverk
 Kjøtt
 Norgez Bank
 Oslo Børs
 Sjølmord
 Svart Framtid
 Syk Kjærlighet
 Tomsingan
 Wannskrækk

Svenske artistar 
 Asta Kask
 Strebers
 Dia Psalma
 Ebba Grön

Viktige seinare artistar

Utanlandske 
 Elastica
 Green Day
 Hüsker Dü
 The Lemonheads
 Minutemen
 NOFX
 The Offspring
 Rancid
 Sex Telegramm
 Vennaskond
 Weezer

Norske 
 Beinkjør
 Carl Berner Sound System
 Turboneger
 Skambankt

Sterkt pønkinspirerte artistar 
 Beastie Boys
 Foo Fighters
 The Hives
 The Jesus and Mary Chain
 Joy Division
 Magazine
 Nirvana
 Primal Scream
 Public Image ltd.
 The Replacements
 Sonic Youth
 System of a Down

Pønk
Skaland

Skaland er ein industristad og bygd i Senja kommune i Troms og Finnmark. Skaland ligg på nordaustsida av Bergsfjorden på yttersida av Senja og var administrasjonssenter i tidlegare Berg kommune. Tilkomst til staden er det via Fv 251 som går til Riksveg 862. 

Bergverket Skaland Grafittverk er ei hjørnesteinsverksemd i kommunen. Bygda har daglegvarebutikk, bergverksmuseum og barne- og ungdomsskule, og Berg kyrkje ligg her.

Bakgrunnsstoff 
 Om Skaland Grafittverk på nettstaden til Berg kommune 

Busetnader i Senja
Berg i Senja
Bygder i Troms og Finnmark
Brøstadbotn

Brøstadbotn er ei bygd og administrasjonssenteret i Dyrøy kommune i Troms og Finnmark fylke. Staden ligg på fastlandet ved Dyrøysundet, innom Dyrøya.

Brøstadbotn har mellom anna bank og daglegvarebutikkar. I Brøstadbotn ligg òg Brøstad kyrkje frå 1937, Elvetun skole og Dyrøyhallen.

Geografi i Dyrøy
Kommunesenter i Troms og Finnmark
Bygder i Troms og Finnmark
Tidlegare ferjeleie i Noreg
Årstein

Årstein er ei bygd og administrasjonssenteret i Gratangen kommune i Troms og Finnmark. Bygda ligg på nordsida av Gratangsfjorden, der han er på det smalaste ved sundet Straumen. Riksveg 825 kryssar fjorden på den 396 m. lange Årsteinbrua frå Årstein til Stømsnes på sørsida av fjorden.

Gratangen kyrkje ligg på Årstein.

Geografi i Gratangen
Bygder i Troms og Finnmark
Kommunesenter i Troms og Finnmark
Hystad skule

Hystad skule er ein offentleg barneskule på Hystad i Stord kommune. Rektor ved skulen er Liv Skjønberg.

I 2007 vart eit nytt bygg opna på skulen.

Bakgrunnsstoff 
 Heimeside 

Skular i Stord
Barneskular i Vestland
Bioturbasjon

Bioturbasjon er eit uttrykk i oseanografi og limnologi nytta om avsetting og blanding av sedimentpartiklar av bentale dyr eller planter. Dette er typisk leddormar (som havbørsteormar, fåbørstemakkar), toskjela skalldyr (som muslingar), sniglar, sjøpølser eller andre organismar. Prosessar desse dyra gjer, som graving og innføring og avføring av sedimentkorn og anna, flyttar desse sedimentkorna og blandar sedimentmassen. Grenseflata mellom sedimenta og vatnet får auka areal som følgje av bioturbasjon, og dette påverkar dei kjemiske flukane og dermed utvekslinga mellom sedimenta og vassøyla over. Somme organismar kan vidare forsterke den kjemiske utvekslinga ved at gangane dei grev vert fylte med vatn, ein prosess kalla bioirrigasjon. Botnflora kan påverke sedimenta på liknande måte som dei gravne gangane til dyra kan ved at rotstrukturar vert fylte med vatn. Bioturbasjon er ein diagenesisk prosess og er medverkande til å endre den fysiske strukturen og dei kjemiske eigenskapane til sedimenta.

Kjelder 
 Denne artikkelen bygger på «Bioturbation» frå , den 19. september 2008. 
 

Biologisk oseanografi
Akvatisk økologi
Limnologi
Pedologi
Fysisk oseanografi
Sedimentologi
Jord
Bøttemodellen

Bøttemodellen er den enklaste modellen for å estimere kor mykje vatn som finst i eit jordsmonn. Modellen baserer seg på at ein har ei fast mengd vatn i jordsmonnet som kan utnyttast til evapotranspirasjon. 

Bøttemodellen er som følgjer: 

der  er massen av vatnet i jordsmonnet per areal ( seier berre at dette endrar seg over tid),  er høgda av vatnet i jordsmonnet ein ser på (eller høgda i bøtta om ein vil) og  er tettleiken til vatnet. Modellen seier at vassnivået i jordsmonnet aukar med tilført nedbør  og snøsmelting , og minkar med evapotranspirasjon E og avrenning .

Ein typisk verdi for  er 15 cm, og jordsmonnet kan ikkje innehalde meir vatn enn dette. Sidan parametrane til høgre i modellen til saman må vere konstant kan ein t.d. rekne ut avrenninga når nedbørsmengdene og snøsmeltinga er større enn evapotranspirasjonen.

Hydrologi
Jens Worm Bruun

Jens Worm Bruun () var ein dansk lærar og songpedagog. 

Jens W. Bruun vart fødd i Nykøbing på Sjælland, som son til Bodil Bützov og presten Jochum Gregersen Bruun. Han var oppkalla etter språkforskaren professor Jens Worm, som vart farens stefar. I 1813 gifta han seg med Juliane Hedevig Heber.

Bruun tok militær utdanning og vart løytnant før han tok seg arbeid som lærar ved fleire skolar i København, mellom anna ved ein mosaisk friskole. Han vart rekna som eit oppfinargeni, og skal ha funne opp salmodikonet. Han stifta òg Pædagogisk selskab. I 1827 vart han lærar ved Frue Sogns Borgerskole i Århus. 

Bruun utgav mellom anna Den Lancasterske Skoleindretnings Historie (1820) og fleire blad med Salmer i Ciffre.

Kjelde 
 Bruun-Richardt - slektsside

Danske pedagogar
Renbygda

Renbygda er ei bygd og ein tettstad i Holtålen kommune i Trøndelag fylke. Staden har .

Sjå òg 
 Tettstader i Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Tettstader i Trøndelag
Geografi i Holtålen
Västerås

Västerås er ein by i Sverige. Byen Västerås ligg i Västerås kommun, i landskapet Västmanland. Västerås er administrasjonsstad for länet Västmanlands län og for Västerås kommune. Byen er òg stiftsby i Västerås bispedøme. Västerås er femte største by i Sverige med 107 005 innebyggjarar (2005).

Västerås vert kalla Mälarbyen og - humoristisk - Agurkbyen. Agurk har vore dyrka i Västeråsområdet sidan 1700-talet. I gamal tid heitte byen Westra Aros. Aros tyder elveos og namnet siktar til den vesle elva Svartån som renn gjennom byen og ut i innsjøen Mälaren.

Bybilete 

Byen sine sentrale strøk er sort sett uendra sidan mellomalderen.. Områda langs Svartån og nord for domkyrkja vert prega av gamle hus og bygardar, mange av dei er lafta eller er bygd med bindingsverk. Domkyrkja stammer frå 1100-talet. Bispegarden og den såkalla konsistoriegarden er begge bygd i mellomalderen. Västerås slott frå 1200-talet vart opphavleg bygd som eit forsvarsverk. Etter at slottet brann i 1737, vart det gjenreist under arkitekten Carl Hårleman si leiing.

Erik Hahr var byarkitekt i Västerås i åra 1909-1935. I denne perioden tok industrialiseringa til å prege byen. Den viktigaste nye verksemda i byen var ASEA, Allmänna Svenska Elektriska Aktiebolaget. Ei rekkje moderne bygg vart reist, til dømes Västerås rådhus komplett med eit klokketårn, teikna av Sven Ahlbom Dei sentrale delane av Västerås er utforma med gågater og torg. Torghandel går føre seg heile sommaren. Fleire gamle hus som tidlegare stod i bykjernen har vorte flytta til folkemuseet Vallby friluftsmuseum.

Bysoge 

Byen vart grunnlagd i 990. Byen fekk seglet sitt på slutten av 1200-talet. Allereie i vikingtida var Westra Aros med ein handelsplass ved Svartån si munning. 

I byrjinga av 1000-talet var Västerås den nest største byen i Sverige. På 1100-talet vart byen utpeikt till stiftsby. På 1200-talet vart det bygd eit kloster på Munkholmen og ved innlaupet til byhamna fanst ei mindre festning. I samband med at tyske piratar gjekk til åtak mot Västerås i 1390 brann byen ned.

Gustav Vasa si tid 
I 1501 blei Västerås slott kringsett av Sten Sture den eldre. I 1511 gjekk danskekongen Kristian inn i Västergötland. Västeråsbispen Otto Olavi (Svinhufvud) forhandla med danskane. Otto blei etter kvart skulda for å gå danskane sitt ærend og han blei arrestert i domkyrkja og etterpå sperra inne på slottet. Danskane inntok slottet i 1520, fridde bispen og tok han med seg til Stockholm. I 1521 kom det til samanstøytar mellom Gustav Vasa og styrkane frå Dalarna på den eine sida og danske styrkar på den andre. Dette slaget om Västerås vart skildra i Peder Swart si krønike frå 1560. Peder Swart var sjølv bisp i Västerås ei tid. På Västerås slott fann riksdagen stad i 1527, då riksmøte mellom anna vedtok å avskaffe katolisismen i Sverige.

Venskapsbyer
  Lahtis i Finland, 1940
  Randers i Danmark, 1947
  Ålesund, Noreg, 1947
  Akureyri, Island, 1953
  České Budějovice, Tsjekkia, 1964
  Banja Luka, Bosnia-Hercegovina, 1969
  Kassel, Tyskland, 1972
  Phoenix City, USA

Galleri

Kjelder 

Västerås kommun
tettstader i Västmanlands län
Byar i Sverige
Sweet Little Sixteen

«Sweet Little Sixteen» er ein rock and roll-song skriven og spelt inn av Chuck Berry, som gav han ut på singel i januar 1958. Han nådde 2. plass på den amerikanske Billboardlista, den høgaste plasseringa Berry nådde bortsett frå «My Ding-A-Ling» som gjekk heilt til topps i 1972. «Sweet Little Sixteen» gjekk òg til topps på R&B Best Sellers-lista.

Musikkmagasinet Rolling Stone rangerte songen på 272. plass på lista si over dei 500 største songane gjennom tidene i 2003. På den oppdaterte lista i 2010 låg han på 277. plass. 

Teamet i songen er rock and roll og ei særskild jente, som akkurat har fylt seksten år og er svært oppteken av rock and roll-artistar. Songen omtalar bursdagen hennar og korleis ho ber foreldra sine om å late ho få gå på ein konsert. Teksten skildrar at ho går med «tight dresses and lipstick; she's sporting high heel shoes», og vidare «tomorrow morning she'll be sweet sixteen og back in class again».

Medverkande 
Innspelt 29. og 30. desember 1957
 Chuck Berry, vokal og gitar
 Lafayette Leake, piano
 Willie Dixon, bass
 Fred Below, trommer

Coverversjonar 

Fleire kjende artistar har spelt songen som Jerry Lee Lewis i duett med Ringo Starr, The Animals og Ten Years After. The Beatles spelte songen på BBC radio, og John Lennon spelte seinare songen på albumet sitt Rock 'n' Roll. Han er og spelt inn av den finske gruppa The Hurriganes.

«Sweet Little Sixteen» i bluegrass
I 1965 spelte bluegrassgruppa Jim & Jesse & the Virginia Boys inn Bluegrass and More Album 3, med «Sweet Little Sixteen» og sju andre Chuck Beery-komposisjonar. Dei endra fjerde line i refrenget frå «All the cats wanna dance with sweet Little Sixteen» til «All the boys wanna dance with sweet Little Sixteen».
Parodien «Bluegrass Jam» er skriven av signaturen Too Rich Olson. I parodien finst korkje ein søt, liten 16-åring, «cats» eller «boys» som vil danse. I staden vil dei spele mandolin, fele og andre instrument som høyrer heime i bluegrass.

Surfin' USA 
The Beach Boys sin song «Surfin' USA» har praktisk talt same melodi med ny tekst som omhandlar surfing. Som hos Jim & Jesse skil han seg og frå Berry sin original ved koringa (harmoniaene). Denne songen har i seinare tid vorte kreditert til Berry/Wilson.

Kjelder 
 Denne artikkelen bygger på «Sweet Little Sixteen» frå , den 19. september 2008.

Bakgrunnsstoff
 

Songar frå 1958
Singlar frå 1958
Songar skrivne av Chuck Berry
Chuck Berry-songar
The Beatles-songar
Songar på toppen av Billboard Hot R&B/Hip-Hop Songs-lista
Chess Records-singlar
Jerry Lee Lewis-songar

 272
Billy Fury-songar
The Searchers-songar
Pat Boone-songar
The Animals-songar
The Hollies-songar
Ten Years After-songar
Eddie Cochran-songar
John Lennon-songar
Marianne Faithfull-songar
Shakin' Stevens-songar
The Trashmen-songar
Cliff Richard-songar
The Knickerbockers-songar
No Particular Place to Go

«No Particular Place to Go» er ein song av Chuck Berry, utgjeven på singel av Chess Records i mai 1964 og sidan på albumet St. Louis to Liverpool i november 1964.

«No Particular Place to Go» vart spelt inn 25. mars 1964 i Chicago i Illinois og består av den same musikken som Berry brukte på ein tidlegare hit, «School Days».

Teksten
Songen er ei komisk soge på fire vers. I første verset køyrer forteljaren i bilen med kjærasten og dei kyssar. I det andre byrjar dei å kose og køyre langsamt. I det tredje parkerer dei for å ta seg ein tur til fots, men får ikkje laus setebeltet. I det siste verset køyrer dei heim, slått av det fastspente beltet.

Innspeling 
Innspelinga av «No Particular Place to Go» vart produsert av Leonard og Phil Chess og med seg på akkompagnement hadde Berry pianisten Paul Williams, trommeslagaren Odie Payne og ein uidentifisert bassist.

Salslister

Andre versjonar

Kjelder 
Denne artikkelen bygger på «No Particular Place to Go» frå ,  den 5. juli 2017. 
 oppgav desse kjeldene:

Bakgrunnsstoff
 

Chuck Berry-songar
Singlar frå 1964
Chess Records-singlar
Songar skrivne av Chuck Berry
Songar om bilar
Songar frå 1964
George Thorogood-songar
Toy Dolls-songar
Status Quo-songar
Cliff Richard-songar
Jerry Lee Lewis-songar
The Troggs-songar
Mebonden

Mebonden er ein tettstad i Selbu kommune i Trøndelag fylke. Staden har , og er administrasjonssenter i kommunen.

Mebonden ligg ved søraustre enden av Selbusjøen, ved munningen til Nea. Selbu kyrkje frå 1150 ligg i Mebonden.

Sjå òg 
 Tettstader i Sør-Trøndelag

Kjelder 
 SSB: «Tettsteder og sentrumssoner. 1. januar 2005. Sør-Trøndelag»

Fotnotar 

Geografi i Selbu
Tettstader i Trøndelag
Kommunesenter i Trøndelag